เพื่อนเคยบอกให้มาลอง พอดีร้านมาเปิดไม่ไกลจากบ้าน สาขาสะพานพระราม 5 ค่ะ มีที่จอดรถ เพิ่งเปิดได้ไม่นาน แบรนด์นมโจ ก็เคยเห็นอยู่แถวๆมนต์นมสด แต่ก็กินมนต์ทุกที วันนี้ขอลองนมโจค่ะ
- บรรยากาศร้าน ธรรมดาค่ะ ดูไม่เข้าที่เข้าทาง
- การบริการ ก็ยังไม่เท่าไหร่นะ พนักงานน้อยถ้าเทียบกับปริมาณลูกค้า ดูยังไม่เป็นระบบ ช้าอยู่เหมือนกัน
- ความสะอาด เจอส้อมที่จิ้มขนมปังเป็นคราบล้างไม่สะอาด ต้องเดินไปเปลี่ยน อีกถาดที่สั่งมาส้อมนี่เพิ่งล้างมาหมาดๆ ยังเปียกๆน้ำอยู่ ร้านสาขานี้เสิร์ฟใส่ถาดเหลี่ยมไม้,  พนักงานปิ้งขนมปังหน้าร้านประตูทางเข้าออก น่าจะมีผ้าซับเหงื่อตัวเองหรือใส่หมวก คือเห็นว่าเหงื่อเต็มหน้าค่ะ ด้านนอกอบและร้อนบวกกับที่ปิ้งขนมปัง
เมนูที่สั่ง
- นมขาวเย็น จืด ไม่หอม ไม่มัน อาจเป็นเพราะมีน้ำแข็งหรือเปล่าไม่แน่ใจรสชาดเลยเป็นแบบนั้น
- นมชมพูปั่น หวานมากค่ะ ไม่หอมนม คือหวานอย่างเดียว
- ปังนึ่งจิ้มสังขยา เฉยๆค่ะ 
- ปังปิ้งราดซุปข้าวโพด เสิร์ฟมาไม่น่ากินเลยค่ะ ดูเละเทะ แล้วรสชาดไม่เวิกค่ะ
- ปังปิ้งแยมส้ม , ปังปิ้งเนยนมน้ำตาล ก็เฉยๆ ไม่โดน

**เจอขนมปังปิ้งไหม้เกรียม ซึ่งไม่น่าเป็นแบบนั้นเวลาทำขายให้ลูกค้า ตัวขนมปังไม่นุ่ม ออกกระด้างไปหน่อย 

**มีสั่งกลับบ้าน พี่อยากลอง สั่งเนยนม 1 แผ่น แล้วของเพื่อนที่มาด้วยกันก็สั่งอีก 1 แผ่น เราไม่ได้บอกให้เค้าแยกถาดตั้งแต่ตอนสั่ง ร้านใส่มาให้ถาดเดียวกัน เพื่อนเราเลยเดินไปบอกให้ช่วยแยกถาดให้หน่อยค่ะ พนักงานบอกว่า ไม่ทันแล้วล่ะ เอาออกลำบาก เดี๋ยวเละ เราเลยบอกว่าพอดีอยู่คนละบ้าน แต่คำตอบได้กลับมาคือ ไปอยู่บ้านเดียวกันก่อนนะ!! คือมันก็ผิดที่เราที่ไม่บอกเขาแต่แรก แต่ถ้าคุณแก้ปัญหาวิธีอื่นก็น่าจะดีกว่าพูดแบบนี้ หยิบถาดกระดาษให้เราก็ได้ เราไปแยกเอง พอเจอพูดแบบนั้น เราเลยบอกไปว่าไม่เป็นไรค่ะ เดินออกมาเลย..